CELEX: 62021TN0133
Language: mt
Date: 2021-03-01 00:00:00
Title: Kawża T-133/21: Rikors ippreżentat fl-1 ta’ Marzu 2021 – QK vs BĊE

10.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 182/59
            
         
      Rikors ippreżentat fl-1 ta’ Marzu 2021 – QK vs BĊE
      (Kawża T-133/21)
      (2021/C 182/80)
      Lingwa tal-kawża: il-Latvjan
      
         Partijiet
      
      
         Rikorrent: QK (rappreżentant: A. Bērziņš, avukat)
      
         Konvenut: Il-Bank Ċentrali Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara ammissibbli dan ir-rikors u tikkunsidrah fil-mertu;
               
            
                  —
               
               
                  tordna lill-BĊE jikkumpensa lir-rikorrenti għad-danni sostnuti, fl-ammont ta’ EUR 15 583 195;
               
            
                  —
               
               
                  tikkundanna lill-BĊE għall-ispejjeż kollha tar-rikorrent;
               
            
                  —
               
               
                  tikkundanna lill-BĊE għall-ispejjeż kollha relatati ma’ din il-proċedura.
               
            
         Motivi u argumenti prinċipali
      
      Insostenn tar-rikors tiegħu, ibbażat fuq l-Artikolu 268 TFUE u fuq it-tielet paragrafu tal-Artikolu 340 TFUE, ir-rikorrent jinvoka motiv uniku. Ir-rikorrent isostni f’dan il-motiv li, billi adotta fit-3 ta’ Marzu 2016 id-deċiżjoni allegatament infondata li jirtira l-awtorizzazzjoni mogħtija lil AS Trasta Komercbanka (1) (bank li r-rikorrent kien koproprjetarju tiegħu), il-BĊE kien responsabbli għat-telf ta’ valur tal-azzjonijiet li r-rikorrenti kellu fl-imsemmija entità.
      
         (1)  Deċiżjoni BCE/SSM/2016 — 529900WIP0INFDAWTJ81/1 WOANCA-2016-0005 tal-Bank Ċentrali Ewropew (BĊE), tat-3 ta’ Marzu 2016, li permezz tagħha ġiet irtirata l-awtorizzazzjoni lil Trasta Komercbanka, issostitwita bid-Deċiżjoni BCE/SSM/2016 — 529900WIPOINFDAWTJ81/2 tal-Bank Ċentrali Ewropew (BĊE), tal-11 ta’ Lulju 2016, li l-annullament tagħha huwa s-suġġett ta’ proċeduri pendenti quddiem il-Qorti Ġenerali fil-Kawża T-698/16, Trasta Komercbanka et vs BĊE, T-698/16 (ĠU 2016, C 441, p. 29; rettifika ppubblikata fil-ĠU 2017, C 6, p. 57).